संस्कृति ज्ञान परीक्षा में अच्छा प्रदर्शन करने पर विद्यार्थी सम्मानित
मनावर | राष्ट्रीय स्तर पर होने वाली संस्कृति ज्ञान परीक्षा में इंडियन पब्लिक हाईस्कूल के पांच विद्यार्थियों ने तहसील स्तर पर सर्वश्रेष्ठ स्थान प्राप्त किया। अक्टूबर 2016 में आयोजित इस परीक्षा में विगत दिवस परिणाम आए। इसमें स्कूल की कक्षा 5 वीं के प्रिंस राजेंद्र मुलेवा प्रथम, मानसी महेश पाटीदार द्वितीय और राजकुमार महेश पाटीदार तृतीय रहे। कक्षा 6 टी में विश्वांत शिवराम पाटीदार प्रथम, शिवानी ओमकार मुवैल द्वितीय रहे। गायत्री परिवार की ओर से विद्यार्थियों को प्रणाम-पत्र व पुरस्कार दिए। संस्था प्रमुख संतोष कुमार पाटीदार ने गायत्री परिवार के शिवराम पाटीदार व हीरालाल पाटीदार का आभार माना।
hin_Deva hin_Deva